CELEX: 32003R1757
Language: el
Date: 2003-10-03
Title: Κανονισμός (ΕΚ) αριθ. 1757/2003 της Επιτροπής, της 3ης Οκτωβρίου 2003, για τον καθορισμό των κανόνων εμπορίας που εφαρμόζονται στα κολοκυθάκια και την τροποποίηση του κανονισμού (ΕΟΚ) αριθ. 1292/81

Avis juridique important

|

32003R1757

Κανονισμός (ΕΚ) αριθ. 1757/2003 της Επιτροπής, της 3ης Οκτωβρίου 2003, για τον καθορισμό των κανόνων εμπορίας που εφαρμόζονται στα κολοκυθάκια και την τροποποίηση του κανονισμού (ΕΟΚ) αριθ. 1292/81  

Επίσημη Εφημερίδα αριθ. L 252 της 04/10/2003 σ. 0011 - 0016

Κανονισμός (ΕΚ) αριθ. 1757/2003 της Επιτροπήςτης 3ης Οκτωβρίου 2003για τον καθορισμό των κανόνων εμπορίας που εφαρμόζονται στα κολοκυθάκια και την τροποποίηση του κανονισμού (ΕΟΚ) αριθ. 1292/81Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Τα κολοκυθάκια αναφέρονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων για τα οποία πρέπει να θεσπισθούν κανόνες. Ο κανονισμός (ΕΟΚ) αριθ. 1292/81 της Επιτροπής, της 12ης Μαΐου 1981, περί καθορισμού των κανόνων ποιότητας για τα πράσα, τις μελιτζάνες και τα κολοκυθάκια(3), όπως τροποποιήθηκε τελευταία από τον κανονισμό (ΕΚ) αριθ. 46/2003(4), έχει υποστεί πολλαπλές τροποποιήσεις που δεν διασφαλίζουν πλέον νομική σαφήνεια.(2) Για λόγους σαφήνειας, κρίνεται σκόπιμο να καταστούν αυτόνομες οι κανονιστικές ρυθμίσεις που αφορούν τα κολοκυθάκια σε σχέση με τα άλλα προϊόντα που υπάγονται στον κανονισμό (ΕΟΚ) αριθ. 1292/81 και να τροποποιηθεί, συνεπώς, ο εν λόγω κανονισμός. Για τον σκοπό αυτό και για λόγους διαφάνειας στη διεθνή αγορά, πρέπει να ληφθεί υπόψη ο κανόνας εμπορίας ΟΕΕ/ΟΗΕ FFV-41σχετικά με την εμπορία και τον έλεγχο της εμπορικής ποιότητας για τα κολοκυθάκια που συνιστώνται από την ομάδα εργασίας για την τυποποίηση των φθαρτών τροφίμων και την ανάπτυξη της ποιότητας της Οικονομικής Επιτροπής για την Ευρώπη των Ηνωμένων Εθνών (ΟΕΕ/ΟΗΕ).(3) Από την εφαρμογή των εν λόγω νέων κανόνων εμπορίας θα πρέπει να εξαλειφθούν από την αγορά τα προϊόντα μη ικανοποιητικής ποιότητας, να προσανατολιστεί η παραγωγή κατά τρόπο ικανοποιητικό στις απαιτήσεις των καταναλωτών και να διευκολυνθούν οι εμπορικές σχέσεις με βάση έναν θεμιτό ανταγωνισμό, συμβάλλοντας με τον τρόπο αυτό στη βελτίωση της αποδοτικότητας της παραγωγής.(4) Οι κανόνες εφαρμόζονται σε όλα τα στάδια εμπορίας. Η μεταφορά σε μεγάλη απόσταση, η αποθήκευση ορισμένης διάρκειας ή οι διάφορες επεξεργασίες στις οποίες υποβάλλονται τα προϊόντα, είναι δυνατόν να προκαλέσουν ορισμένες αλλοιώσεις οφειλόμενες στη βιολογική εξέλιξη των προϊόντων αυτών ή στο κατά το μάλλον ή ήττον φθαρτό χαρακτήρα τους. Πρέπει να ληφθούν υπόψη οι αλλοιώσεις αυτές στην εφαρμογή των κανόνων στα στάδια εμπορίας που έπονται του σταδίου αποστολής.(5) Επειδή τα προϊόντα της κατηγορίας "έξτρα" αποτελoύν αντικείμενο εξαιρετικά προσεκτικής διαλογής και επεξεργασίας, πρέπει να λαμβάνεται υπόψη, όσον αφορά τα εν λόγω προϊόντα, μόνον η μείωση της φρεσκάδας και της σπαργής.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι κανόνες εμπορίας σχετικά με τα κολοκυθάκια που υπάγονται στον κωδικό ΣΟ 0709 90 70 περιλαμβάνονται στο παράρτημα.Οι κανόνες αυτοί εφαρμόζονται σε όλα τα στάδια της εμπορίας, σύμφωνα με τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται εκείνου της αποστολής, τα προϊόντα μπορούν να παρουσιάζουν, σε σχέση με αυτά που προβλέπουν οι προδιαγραφές, ελαφρά μείωση της φρεσκάδας και της σπαργής. Τα προϊόντα που κατατάσσονται σε άλλες κατηγορίες εκτός της κατηγορίας "έξτρα" ενδέχεται επιπλέον να παρουσιάζουν ελαφρές αλλοιώσεις οφειλόμενες στην εξέλιξή τους ή στον κατά το μάλλον ή το ήττον φθαρτό χαρακτήρα τους.Άρθρο 2Ο κανονισμός (ΕΟΚ) αριθ. 1292/81 τροποποιείται ως εξής:1. Ο τίτλος αντικαθίσταται από τον ακόλουθο τίτλο: "Κανονισμός (ΕΟΚ) αριθ. 1292/81 της Επιτροπής, της 12ης Μαΐου 1981, για τον καθορισμό των κανόνων εμπορίας που εφαρμόζονται στις μελιτζάνες".2. Το πρώτο εδάφιο του άρθρου 1 αντικαθίσταται από το ακόλουθο κείμενο:"Οι κανόνες εμπορίας που εφαρμόζονται στις μελιτζάνες που υπάγονται στον κωδικό ΣΟ 0709 30 00 εμφαίνονται στο παράρτημα."3. Στο παράρτημα ΙΙ ο τίτλος αντικαθίσταται από τον ακόλουθο τίτλο:"ΠΑΡΑΡΤΗΜΑΚΑΝΟΝΕΣ ΓΙΑ ΤΙΣ ΜΕΛΙΤΖΑΝΕΣ"4. Το παράρτημα III καταργείται.Άρθρο 3Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Δεκεμβρίου 2003.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Οκτωβρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 7 της 11.1.2003, σ. 64.(3) ΕΕ L 129 της 15.5.1981, σ. 38.(4) ΕΕ L 7 της 11.1.2003, σ. 61.ΠΑΡΑΡΤΗΜΑΚΑΝΟΝΕΣ ΕΜΠΟΡΙΑΣ ΓΙΑ ΤΑ ΚΟΛΟΚΥΘΑΚΙΑI. ΟΡΙΣΜΟΣ ΤΟΥ ΠΡΟΪΟΝΤΟΣΟ παρών κανόνας αναφέρεται στα κολοκυθάκια που έχουν συγκομιστεί νεαρά και τρυφερά, πριν οι σπόροι τους καταστούν συνεκτικοί, των ποικιλιών (cultivars) που προέρχονται από το Cucurbita pepo L., τα οποία προορίζονται να διατεθούν στον καταναλωτή σε νωπή κατάσταση, εκτός από τα κολοκυθάκια που προορίζονται για βιομηχανική μεταποίηση.Ο παρών κανόνας καλύπτει επίσης τα κολοκυθάκια που παρουσιάζονται με τα άνθη τους.II. ΔΙΑΤΑΞΕΙΣ ΠΟΥ ΑΦΟΡΟΥΝ ΤΗΝ ΠΟΙΟΤΗΤΑΟ κανόνας αποβλέπει στον καθορισμό των χαρακτηριστικών που πρέπει να διαθέτουν τα κολοκυθάκια μετά την επεξεργασία και τη συσκευασία.A. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ειδικών διατάξεων που προβλέπονται για κάθε κατηγορία και των αποδεκτών ορίων ανοχής, τα κολοκυθάκια και τα κολοκυθάκια με άνθη πρέπει:- να είναι ολόκληρα και να φέρουν μίσχο ο οποίος μπορεί να έχει υποστεί ελαφρά βλάβη,- να είναι υγιή· εξαιρούνται τα προϊόντα που έχουν προσβληθεί από σήψη ή έχουν υποστεί τέτοιες αλλοιώσεις ώστε να είναι ακατάλληλα για κατανάλωση,- να είναι καθαρά, πρακτικά απαλλαγμένα από ορατές ξένες ύλες,- να είναι φρέσκα,- να είναι πρακτικά απαλλαγμένα από επιβλαβείς οργανισμούς,- να είναι πρακτικά απαλλαγμένα από ζημίες που προέρχονται από επιβλαβείς οργανισμούς,- να είναι απαλλαγμένα από μη φυσιολογική εξωτερική υγρασία,- να είναι απαλλαγμένα από ξένες οσμές ή/και γεύσεις.Επιπροσθέτως, οι οπώρες πρέπει:- να είναι σφιχτές,- να είναι απαλλαγμένες από κοιλότητες,- να είναι απαλλαγμένες από σχισμές,- να έχουν φθάσει σε ικανοποιητικό στάδιο ανάπτυξης πριν οι σπόροι τους καταστούν συνεκτικοί.Τα κολοκυθάκια πρέπει να παρουσιάζουν ανάπτυξη και κατάσταση τέτοια που να τους επιτρέπουν:- να αντέχουν στις συνθήκες μεταφοράς και μεταχειρίσεως,- να φθάσουν στον τόπο προορισμού σε ικανοποιητική κατάσταση.B. ΚατάταξηΤα κολοκυθάκια ταξινομούνται σε τρεις κατηγορίες που καθορίζονται ως εξής:i) Κατηγορία έξτραΤα κολοκυθάκια που κατατάσσονται στην κατηγορία αυτή πρέπει να είναι ανώτερης ποιότητας. Πρέπει να έχουν τα τυπικά χαρακτηριστικά της ποικιλίας ή/και του εμπορικού τύπου.Πρέπει να έχουν:- αναπτυχθεί επαρκώς,- καλό σχήμα,- τον μίσχο τους, ο οποίος έχει κοπεί καθαρά και έχει μήκος 3 cm το πολύ.Δεν πρέπει να παρουσιάζουν ελαττώματα, εκτός από πολύ ελαφρές επιφανειακές αλλοιώσεις, υπό τον όρο ότι αυτές δεν επηρεάζουν ούτε τη γενική όψη του προϊόντος, ούτε την ποιότητά του, ούτε τη διατήρηση και την εμφάνιση του προϊόντος αυτού στη συσκευασία.ii) Κατηγορία IΤα κολοκυθάκια που κατατάσσονται στην κατηγορία αυτή πρέπει να είναι καλής ποιότητας. Πρέπει να έχουν τα τυπικά χαρακτηριστικά της ποικιλίας ή/και του εμπορικού τύπου.Μπορούν, ωστόσο, να φέρουν τα ακόλουθα ελαφρά ελαττώματα, υπό τον όρο ότι αυτά δεν βλάπτουν ούτε τη γενική όψη του προϊόντος, ούτε την ποιότητά του, ούτε τη διατήρηση και την εμφάνιση του προϊόντος αυτού στη συσκευασία:- ελαφρά ελαττώματα σχήματος,- μικρές ατέλειες του χρωματισμού,- πολύ μικρές ατέλειες του φλοιού.- πολύ μικρές ατέλειες οφειλόμενες σε ασθένειες, υπό τον όρο ότι δεν είναι εξελισσόμενες και δεν επηρεάζουν τη σάρκα.Τα κολοκυθάκια πρέπει να φέρουν μίσχο μήκους μέχρι 3 cm.iii) Κατηγορία IIΗ κατηγορία αυτή περιλαμβάνει τα κολοκυθάκια που δεν είναι δυνατόν να ταξινομηθούν στις ανώτερες κατηγορίες, αλλά αντιστοιχούν στα ελάχιστα χαρακτηριστικά που καθορίζονται κατωτέρω.Μπορούν να παρουσιάζουν τα ακόλουθα ελαττώματα, υπό τον όρο ότι διατηρούν τα βασικά χαρακτηριστικά τους ποιότητας, διατήρησης και παρουσίασης:- ελαττώματα του σχήματος,- ελαττώματα του χρωματισμού,- ελαφρά ηλιακά εγκαύματα,- μικρές ατέλειες του φλοιού,- μικρές ατέλειες οφειλόμενες σε ασθένειες, υπό τον όρο ότι δεν είναι εξελισσόμενες και δεν επηρεάζουν τη σάρκα.III. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΤΑΞΙΝΟΜΗΣΗ ΚΑΤΑ ΜΕΓΕΘΟΣΓια τα κολοκυθάκια, η ταξινόμηση καθορίζεται:- είτε από το μήκος τους,- είτε από το βάρος τους,α) Στην περίπτωση της ταξινομήσεως βάσει του μήκους, το τελευταίο αυτό μετράται από το σημείο συμβολής με το μίσχο μέχρι το άκρο της στεφάνης της οπώρας.Το ελάχιστο μήκος είναι 7 cm και το ανώτατο μήκος είναι 35 cm.Για τις κατηγορίες έξτρα και Ι, τα κολοκυθάκια πρέπει να ταξινομούνται σύμφωνα με την ακόλουθη κλίμακα:- από 7 cm έως 14 cm περιλαμβανομένων,- από 14 cm μη περιλαμβανομένων έως 21 cm περιλαμβανομένων,- από 21 cm μη περιλαμβανομένων έως 35 cm.β) Στην περίπτωση της ταξινομήσεως κατά βάρος, το ελάχιστο βάρος είναι 50 g και το ανώτατο βάρος είναι 450 g.Για τις κατηγορίες έξτρα και Ι, τα κολοκυθάκια πρέπει να ταξινομούνται σύμφωνα με την ακόλουθη κλίμακα:- από 50 g έως 100 g περιλαμβανομένων,- από 100 g μη περιλαμβανομένων έως 225 g περιλαμβανομένων,- από 225 g μη περιλαμβανομένων έως 450 g.Οι διατάξεις σχετικά με την ταξινόμηση κατά μέγεθος δεν εφαρμόζονται στα μικροσκοπικά προϊόντα(1) ούτε στα κολοκυθάκια που παρουσιάζονται με τα άνθη τους.IV. ΔΙΑΤΑΞΕΙΣ ΠΟΥ ΑΦΟΡΟΥΝ ΤΑ ΟΡΙΑ ΑΝΟΧΗΣΌσον αφορά την ποιότητα και το μέγεθος, σε κάθε κιβώτιο επιτρέπεται να υπάρχουν και προϊόντα που δεν ανταποκρίνονται στις απαιτήσεις της αναγραφόμενης ποιοτικής κατηγορίας.A. Ανοχές ποιότηταςi) Κατηγορία έξτρα5 % κατ' αριθμό ή κατά βάρος για τα κολοκυθάκια που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας Ι ή γίνονται κατ' εξαίρεση αποδεκτά στα όρια ανοχής της κατηγορίας αυτής.ii) Κατηγορία I10 % κατ' αριθμό ή κατά βάρος για τα κολοκυθάκια που δεν ανταποκρίνονται στα χαρακτηριστικά της κατηγορίας αυτής, αλλά ανταποκρίνονται σε εκείνα της κατηγορίας ΙΙ ή γίνονται κατ' εξαίρεση αποδεκτά στα όρια ανοχής της κατηγορίας αυτής.iii) Κατηγορία II10 %, κατ' αριθμό ή κατά βάρος για τα κολοκυθάκια που δεν πληρούν τα χαρακτηριστικά της κατηγορίας ούτε τα ελάχιστα χαρακτηριστικά, με εξαίρεση τα προϊόντα που έχουν προσβληθεί από σήψη ή τα οποία έχουν αλλοιωθεί και δεν είναι κατάλληλα για κατανάλωση.B. Ανοχές μεγέθουςΓια όλες τις κατηγορίες: 10 % κατ' αριθμό ή κατά βάρος για τα κολοκυθάκια που δεν πληρούν τις απαιτήσεις όσον αφορά το μέγεθος, αλλά πληρούν τις απαιτήσεις για μέγεθος αμέσως μικρότερο ή μεγαλύτερο από εκείνο που αναγράφεται στο κιβώτιο.Ωστόσο, η ανοχή αυτή αφορά τα προϊόντα των οποίων οι διαστάσεις ή το βάρος διαφέρουν το πολύ κατά 10 % από τα καθορισμένα όρια.V. ΔΙΑΤΑΞΕΙΣ ΟΣΟΝ ΑΦΟΡΑ ΤΗΝ ΠΑΡΟΥΣΙΑΣΗA. ΟμοιογένειαΤο περιεχόμενο κάθε κιβωτίου πρέπει να είναι ομοιογενές και να περιλαμβάνει κολοκυθάκια ιδίας προέλευσης, ποικιλίας ή εμπορικού τύπου, ποιότητας, μεγέθους (σε περίπτωση ταξινόμησης κατά μέγεθος) και ιδίου σταδίου ανάπτυξης και χρωματισμού.Το διακρινόμενο τμήμα του περιεχομένου του δέματος πρέπει να είναι αντιπροσωπευτικό του συνόλου.Κατά παρέκκλιση των προηγούμενων διατάξεων του παρόντος σημείου, τα προϊόντα που καλύπτονται από τον παρόντα κανονισμό μπορούν να αναμειχθούν, σε συσκευασίες πώλησης καθαρού βάρους μικρότερου ή ίσου των τριών κιλών, με νωπά οπωροκηπευτικά διαφορετικών ειδών, υπό τους όρους που προβλέπονται στον κανονισμό (ΕΚ) αριθ. 48/2003 της Επιτροπής(2).Τα μικροσκοπικά κολοκυθάκια και τα κολοκυθάκια που παρουσιάζονται με άνθη πρέπει να παρουσιάζουν ικανοποιητικά ομοιόμορφο μέγεθος. Τα μικροσκοπικά κολοκυθάκια μπορούν να αναμειχθούν με άλλα μικροσκοπικά προϊόντα διαφορετικού είδους και καταγωγής.B. ΣυσκευασίαΤα κολοκυθάκια πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.Τα υλικά που χρησιμοποιούνται στο εσωτερικό του κιβωτίου πρέπει να είναι νέα, καθαρά, και από υλικό τέτοιο ώστε να μην είναι δυνατό να προκληθούν εσωτερικές ή εξωτερικές αλλοιώσεις στα προϊόντα. Είναι δυνατόν να χρησιμοποιηθούν υλικά με εμπορικές ενδείξεις, και ιδίως χαρτιά ή αυτοκόλλητα υπό τον όρο ότι η εκτύπωση ή η σήμανση γίνεται με μη τοξική μελάνη ή κόλλα.Τα κιβώτια δεν πρέπει να περιέχουν ξένα σώματα.VI. ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΣΗΜΑΝΣΗΚάθε κιβώτιο πρέπει να φέρει στη μια πλευρά, με συγκεντρωμένα, ευανάγνωστα, ανεξίτηλα και εξωτερικώς ορατά στοιχεία, τις ακόλουθες ενδείξεις:Α. Στοιχεία ταυτότητοςΣυσκευαστής ή/και αποστολέας: Όνομα και διεύθυνση ή εμπορικό σήμα που χορηγείται ή αναγνωρίζεται από επίσημη υπηρεσία. Ωστόσο, όταν χρησιμοποιείται ένας κωδικός (συμβολική αναγνώριση), η ένδειξη "συσκευαστής ή/και αποστολέας (ή ανάλογη συντομογραφία)" πρέπει να αναφέρεται δίπλα στον κωδικό αυτό (συμβολική αναγνώριση).Β. Είδος του προϊόντοςΌταν το περιεχόμενο δεν διακρίνεται εξωτερικά:- "Κολοκυθάκια",- "Κολοκυθάκια με άνθη", ή, ενδεχομένως, ισοδύναμη ονομασία.Γ. Καταγωγή του προϊόντος- Χώρα καταγωγής και ενδεχομένως ζώνη παραγωγής ή εθνική, περιφερειακή ή τοπική ονομασία.Δ. Εμπορικά χαρακτηριστικά- Κατηγορία.- Μέγεθος (σε περίπτωση ταξινόμησης κατά μέγεθος) εκφραζόμενο:- είτε, όταν πρόκειται για ταξινόμηση βάσει του μήκους, από τις ελάχιστες και μέγιστες διαστάσεις,- είτε, όταν πρόκειται για ταξινόμηση κατά βάρος, από το ελάχιστο και μέγιστο βάρος.- Ενδεχομένως, "μίνι κολοκυθάκια", "baby κολοκυθάκια" ή οποιαδήποτε άλλη κατάλληλη ονομασία για ένα μικροσκοπικό προϊόν. Στην περίπτωση κατά την οποία αναμειγνύονται πολλοί τύποι προϊόντων στην ίδια συσκευασία, είναι υποχρεωτική η ένδειξη όλων των προϊόντων, καθώς και εκείνη των αντίστοιχων καταγωγών τους.Ε. Επίσημο σήμα ελέγχου (προαιρετικό).(1) Με τον όρο "μικροσκοπικό προϊόν" νοείται μια ποικιλία από κολοκυθάκια που λαμβάνεται με επιλογή των φυτών ή/και με ειδικές καλλιεργητικές τεχνικές. Πρέπει να πληρούνται όλες οι άλλες απαιτήσεις της προδιαγραφής.(2) ΕΕ L 7 της 11.1.2003, σ. 65.